《和洞庭古寺壁间韵》
宋代·廖行之

六月湖天凛似秋，曾凭樯燕小迟留。
苍崖偃蹇浮屠古，白壁淋淳醉墨流。
吹浪鱼龙供客戏，乘槎斗牛得天游。
一声帝子云璈曲，家在蓬壶碧玉楼。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。